Dorthe Herup

**Dorthe Herup** (født 11. september 1953 i Ærø, Danmark) er en dansk tekstilkunstner som bor og arbeider i Holmestrand. Hun er kjent for sine figurative billedvever  og ikatfargede nylontepper.

## Biografi
Dorthe Herup ble født inn i en sjømannsfamilie i Marstal, på øya Ærø, Danmark. Oppveksten i sjøfartsbyen og familieforhold herfra har gitt motiver til mange av  slektsteppene. Som barn fikk hun opplæring hjemme i ulike tekstile håndverksteknikker, som vev, søm og strikking på strikkemaskin, og dette motiverte henne til en tekstil karriere. Etter utdannelsen på Kolding Kunsthåndverkskole 1971-73, flyttet hun til Norge og fikk praksis hos Else Marie Jakobsen. Hun bidro bl.a. til vevingen av Jakobsens altertavle til Haugerud kirke Hun tok diplomeksamen hos Statens Håndverks- og kunstindustriskole, Oslo i -77 og har i tillegg utdannelse fra Bergen Kunsthåndverkskole 1977-78. I 1981 flyttet hun med billedkunstneren Morten Juvet og deres to barn til Juvets slektsgård Marienborg  i Holmestrand, der hun har bodd og arbeidet siden. 1988-90 bodde familien i to år til Rufijidistriktet i Tanzania, der Herup med Norad og Fredskorpset bygde opp et småindustrielt veveri som produserer tekstiler til lokalbefolkningen.
 
Som internasjonalt anerkjent kunstner har hun deltatt på utstillinger i en lang rekke land. 

## Utdannelse

* 1971-73 Kolding Kunsthåndverkskole, Danmark 
* 1973-75 Praksis hos Else Marie Jakobsen, Kristiansand 
* 1975-77 Statens Håndverks- og kunstindustriskole, Oslo. Diplom-eksamen i 1977
* 1977-78 Bergen Kunsthåndverkskole

## Kunstneriske prestasjoner
Dorthe Herup står støtt i norsk billedvevtradisjon, inspirert av norske billedvevere som Hanna Ryggen, Frida Hansen og Else Marie Jakobsen der hun gikk i lære.

### Materiale og teknikk
To typer teknikker er sentrale i Herups produksjon: Billedvev i ull vevet på oppstadvev, og det kunstneren selv kaller "trådtepper" i nylon, vevet på flatvev.

Fargingen av garn og tråd er en sentral del av Herups produksjonsprosess. Nylontrådene er ofte ikatfarget.

### Omtale av verk
Trådteppet "Transformation" vant bronsplass ved 4th Internationale Fiber Art Bienniale Exhibition «From Lausanne to Beijing» i Suzhou i Kina 2006. 

"Oldemorfamilien" var første verk i det som skulle bli en lang rekke slektstepper basert på gamle fotografier av Herups egen slekt, og ektemannen Morten Juvets slekt. Kunstneren gir, med sin spesielle bruk av synlig fargerik renning en sepiaeffekt som ligner gamle gulnede fotografier.

"Fernanda Nissen". I forbindelse med åpningen av den nye Fernanda Nissen barneskole i Oslo i 2016 fikk Dorthe Herup oppdraget med å veve sceneteppet til skolen. Teppet, billedvev i ull på 3 x 6 meter, består av to deler. Det viser de streikende fyrstikkarbeidere på den ene siden, og Fernanda Nissen foran Nationaltheatret på den andre. 

"Fisker Andreas Bjerg", et verk til i serien Slektstepper, viser Herups oldefar, som i 1893 reddet en rekke personer i havsnød på Vesterhavet under en storm, og fikk derfor  kongens redningssmedalje.  Teppet ble utstilt på "6th Triennial of Tapestry, International exhibition» i Novi Sad i Petrovaradin i Serbia 2017 og på Det Nasjonalhistoriske Museum på Frederiksborg Slott, Hillerød, Danmark 2019, og ble 2021 innkjøpt til Haugar Vestfold Kunstmuseums samling.

"Messelt" billedvev i ull, produsert på oppdrag fra tip-tip oldebarnet til den kjente bjørnejegeren Ole Olsen Messelt. Bosatt i Østerdalen skjøt Ole Messelt i løpet av sitt liv over 100 bjørn. Teppet ble utstilt på Høstutstillingen i 2019.

"Benken", et stort verk i serien Møtesteder viser en kjent benk i Marstal havn, der de gamle sjømennene samlet seg og fortalte historier fra de syv hav.  Utstilt i Larvik Kunstforening 2020, Marstal Søfartsmusem 2019, og på NorArt21 i Büdelstorf i Tyskland i 2021

## Bildeeksempler

Transformation av Dorthe Herup.jpg | "Tranformation" 2006. Trådteppe i nylon som vant pris i Kina 
Oldemorfamilien av Dorthe Herup.jpg | "Oldemorfamilien" 2011. Billedvev i ull, viser familien Hørte på gården i Sylling fra 1903 
Fernanda_Nissen_billedvev_av_Dorthe_Herup.jpg | "Fernanda Nissen" 2016 Billedvev i ull. Sceneteppe til Fernanda Nissen skole på Storo i Oslo. 
Fisker Andreas Bjerg av Dorthe Herup.jpg | "Fisker Andreas Bjerg" 2015. Billedvev i ull. Herups oldefar mottok kongens medalje for sin redningsdåd.  
Messelt av Dorthe Herup.jpg | "Messelt" 2018. Billedvev i ull. Viser den kjente bjørnejegeren og hans kone. 
Benken av Dorthe Herup.jpg | "Benken" 2018. Billedvev i ull. De gamle sjømennenes faste møteplass på benken langs havnen i Marstal. 



## Sitat
I would say that is the most important thing in my work—to create a relationship to the people I depict, which becomes an emotional expression of history. 

## Utstillinger

## Verv

* 1995 - d.d Leder Holmestrand Kunstforening

## Utmerkelser

*2017 First price in 2D object at ”Treasure Island”, St Petersburg, Russia
* 2006 ”Bronce” in International Fiber Art Biennale 2006 in Suzhou, Kina.
* 2004 Holmestrand Kommunes kulturpris
* 2002 ”Won” at Tapestry Art Biennalen ”From Lausanne to Beijing”

## Utgivelser

* "En familiehistorie". Utgitt 2019 av forlaget Galleri Galleberg. Omhandler historien bak slektsteppene.

## Referanser




## Eksterne lenker
* Dorthe Herups hjemmeside